નિવેદનમાં એમ પણ જણાવાયું હતું કે સલાહકાર સમિતિએ પૂર્વ સૈનિકોને આમરણાંત ઉપવાસ મુલતવી રાખવા કહ્યું હતું પરંતુ આ મુદ્દા અંગે સરકાર દ્વારા સદંતર અવગણનાને લીધે તેઓ અચોક્કસ મુદતના ઉપવાસ પર ઉતરી ગયા હતા. નિવેદનમાં જણાવાયું હતું કે સરકાર, પોલીસ અને નવી દિલ્હી મહાનગરપાલિકાના પગલાંથી તેઓ વધુ રોષે ભરાયા હતા કારણ કે જંતરમંતર પર તેઓ શાંતિપૂર્વક વિરોધ દેખાવો કરી રહ્યા હતા ત્યારે તેમણે સિનિયર અને પીઢ પૂર્વ સૈનિકોને ધક્કે ચડાવ્યા હતા.